Lankupių tiltas

Lankupių tiltas – kabamasis tiltas virš Minijos upės, esantis Lietuvoje, Klaipėdos rajone, Priekulės seniūnijoje. Tiltas jungia du Lankupių kaimus skirtinguose Minijos krantuose – Lankupius Klaipėdos rajone ir Lankupius Šilutės rajone.

Tai ilgiausias kabamasis tiltas Lietuvoje (tokiu jį įvardijo agentūra „Factum“ 2017 m.). Tilto ilgis – 130 m, plotis – 1,4 m. Lankupių tiltas metalinis, dengtas lentomis.

Lankupių tiltas pastatytas 1900 m., 2000 ir 2014 m. atlikti jo remonto darbai.

Netoliese (už kelių šimtų metrų) nuo tilto yra Vilhelmo kanalas.

Išnašos 

Lietuvos pėsčiųjų tiltai
Klaipėdos rajono tiltai
Tiltai per Miniją